
Eiropas Savienības kohēzijas politikas programma 2021.–2027.gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi

	1.
	Noteikumu projekts
14. Objekta atbilstību III kategorijas patvertnes prasībām nodrošina, izpildot vismaz šādas funkcionālās prasības:
	Iebildums
Lūdzam MK noteikumos neparedzēt stingrākas III patvertņu ierīkošanas prasības, kā tas noteikts VUGD vadlīnijās (obligātie un vēlamie)  un precizēt 14. punktā izvirzītās prasības saskaņotas ar VUGD vadlīnijām.
Piedāvātā redakcija
-
	Anita Līce

	2.
	Noteikumu projekts
24.4.2. telpu vai telpu grupu ieejas durvju, lūku un citu evakuācijas ceļu risinājumu izveide vai esošo aizvietošana ar ugunsdrošiem materiāliem, tai skaitā būvniecība, kas nodrošina ārēja sprādziena triecienviļņa ietekmes mazināšanu;
	Iebildums
Lūdzam MK noteikumu projekta 24.4.2. apakšpunktu izteikt šādā redakcijā:
Piedāvātā redakcija
24.4.2. telpu vai telpu grupu ieejas durvju, lūku un citu evakuācijas ceļu risinājumu izveide vai esošo aizvietošana ar tādiem, kas ir ugunsnoturīgi/ugunsizturīgi vai veidoti no ugunsdrošiem materiāliem, tai skaitā būvniecība, kas nodrošina ārēja sprādziena triecienviļņa ietekmes mazināšanu;
	Anita Līce

	3.
	Noteikumu projekts
I. Vispārīgie jautājumi
	Priekšlikums
Ņemot vērā nepieciešamību savlaicīgi veikt priekšdarbus un plānot līdzfinansējuma apmēru objektu pielāgošanai patvertnes vajadzībām atbilstoši normatīvajiem aktiem, lūdzam sniegt informāciju, vai minētā pasākuma ietvaros plānotas viena vai vairākas atlases?
Piedāvātā redakcija
-
	Anita Līce

	4.
	Noteikumu projekts
14.1. drošības apstākļu nodrošināšana patvertnes telpās vai telpu grupās:
	Priekšlikums
Lai nodrošinātu vienotu pieeju un novērstu interpretācijas iespējas, lūdzam precizēt, kāda veida drošības apstākļi ir domāti MK noteikumu projekta 14.1. apakšpunktā, piemēram, ugunsdrošības, kiberdrošības, veselības un vides drošības u.c. Šāda precizēšana palīdzētu skaidri saprast, kādi drošības pasākumi jāievēro, veidojot un aprīkojot patvertnes, kā arī nodrošinātu vienotu normatīvo prasību izpildi.
Piedāvātā redakcija
-
	Anita Līce

	5.
	Noteikumu projekts
14.1.2. sienas un griesti veidoti no dzelzsbetona, blokiem vai citiem izturīgiem materiāliem;
	Priekšlikums
Lūdzam precizēt, kāda materiāla blokiem jābūt, lai izpildītu MK noteikumu projekta 14.1.2. apakšpunktā minēto, piemēram, vai tie ir betona, ķieģeļu vai citu konkrētu materiālu bloki. 
Piedāvātā redakcija
-
	Anita Līce

	6.
	Noteikumu projekts
14.2.3. ieejas durvis izgatavotas no ugunsdrošiem materiāliem (piemēram, no dzelzs);
	Priekšlikums
 VUGD  vadlīnijās tiek norādīts, ka “2.2. Patvertnes ieejām jābūt noslēgtām, lai mazinātu dūmu, putekļu un citu piesārņotāju iekļūšanu. Ieejas durvīm jābūt izgatavotām no nedegošiem materiāliem.”. Lūdzam jāprecizēt, kādi konkrēti materiāli un ugunsizturības prasības būtu attiecināmas uz ieejas durvīm, lai nodrošinātu atbilstību drošības standartiem, un tādējādi tiktu nodrošināta vienota pieeju un novērstas interpretācijas iespējas, jo parastas metāla durvis var apdraudēt patvertņu drošību - tās sakarst un viegli deformējs augstas temperatūras ietekmē.
Piedāvātā redakcija
-
	Anita Līce

	7.
	Noteikumu projekts
18. Šo noteikumu 20. punktā minētais projekta iesniedzējs iesniedz vienu vai vairākus projektus, ievērojot, ka projektos paredzētais Eiropas Reģionālās attīstības fonda finansējums nepārsniedz šo noteikumu 5. punktā ​​​​​​​minētajā Ministru kabineta rīkojumā norādīto finansējumu un projektos plānotā iznākuma rādītāja vērtība nav mazāka kā Ministru kabineta rīkojumā norādītā iznākuma rādītāja vērtība.
	Priekšlikums
Lai nodrošinātu lielāku elastību un efektīvāku resursu sadali, lūdzam izvērtēt iespēju iesniedzējam veidot kopējo (summāro) ERAF līdzfinansējuma apjomu projektos, kas sastāv no vairākām īstenošanas adresēm/ēkām, nenosakot obligātu prasību, ka visiem objektiem ir vienāds ERAF līdzfinansējuma apmērs. Piemēram, ja vienai pašvaldībai MK rīkojumā noteiktas 10 patvertnes, kurām piešķirams ERAF līdzfinansējums par kopējo summu 440 000 EUR, tad projekta iesniedzējs šo kopējo ERAF līdzfinansējuma apmēru var pārdalīt starp objektiem un iekļauties kopējā atbalsta apmērā.  Šāda pieeja nodrošinātu ekonomiski pamatotu prioritāro objektu atlasi, ņemot vērā to ietilpību un izmantošanas efektivitāti.
Piedāvātā redakcija
-
	Anita Līce

	8.
	Noteikumu projekts
24.4.1. telpām vai telpu grupām nepieciešamā elektroenerģijas pieejamības nepārtrauktības infrastruktūras, tai skaitā inženiertīklu pievadu izbūve, pārbūve vai atjaunošana;
	Priekšlikums
VUGD vadlīniju obligātajos patvertņu ieviešanas nosacījumos noteikts, ka "3.1. Patvertni aprīko ar elektrību un autonomu apgaismojumu, kas kalpo par avārijas apgaismojumu elektroenerģijas padeves pārtraukumu gadījumā". Savukārt pie vēlamajiem ieviešanas nosacījumiem noteikts, ka "3.9. Patvertni var aprīkot ar tehnisku risinājumu, lai elektroenerģijas pārtraukuma gadījumā (ģenerators, akumulatori  u.c.), būtu iespējams nodrošināt apgaismojuma, ventilācijas, ūdens un siltuma apgādes darbību, elektroiekārtu uzlādes iespējas u.c. (skatīt attēlu)”.
Ievērojot VUGD vadlīnijās noteikto, kad patvertnes var aprīkot, piemēram, ar tādiem gaismas ķermeņiem, kuriem ir iestrādāts akumulators, kas nodrošina apgaismojumu noteiktu laika posmu, piemēram, vēl 6 stundas, lūdzam veikt attiecīgus precizējumus MK noteikumu projekta 24.4.1. apakšpunktā, nosakot, cik lielā apjomā, kādām telpām vai kādiem objektiem ir jāparedz autonomā elektroenerģija. Tādējādi var veidoties situācija, ka par pilnīgi autonomu padara tādu telpu, kurai šāds aprīkojums nav vajadzīgs un naudas līdzekļi netiek ieguldīti jēgpilni.
 
Piedāvātā redakcija
-
	Anita Līce



